**Dedap**, **dadap**, **dedap serap** atau **dedap batik** (nama saintfik: *Erythrina variegata*) adalah suatu spesies tumbuhan dalam keluarga *Erythrina* yang bertaburan sekitar kawasan-kawasan tropika dan subtropika Afrika, anak benua India dan pulau-pulau Lautan Hindi, utara benua Australia, sampailah ke barat Lautan Pasifik di pulau Fiji.

Pokok dedap sering ditemukan secara semulajadi di pantai dan hutan-hutan sekitar terutamanya berdekatan muara sungai.

"Dadap" turunan kata akar Proto-Austronesia \**dapdap*₁.

Botani
------

Pokok dedap mampu mencapai ketinggian antara 15 hingga 20 meter dengan ranting memanjang 50–60 sm. Batang pokok yang masih muda dan halus bergaris-garis hijau mendatar dengan warna kekelabuan, keperangan atau keputihan; batang biasanya dengan duri-duri tempel kecil (1–2 mm) berwarna hitam. Dedaun pokok tumbuh majmuk dari tangkai-tangkai panjang 10–40 cm, 3 helai anak daun setangkai berbentuk hati atau rombus berhujung tumpul dan beraneka rona (hijau hingga hijau muda) serta kuning pudar di sepanjang tulang daun dan urat sisi. Daun-daun ini sering meluruh pada musim kemarau. 

Bunga di Kolkata, Bengal Barat, India.
Bunga-bunga tersusun menjambak dalam suatu tandan hampir berbentuk kon 25 sm panjang, setiap kuntum bunga mempunyai kelopak berwarna merah terang kejinggaan menyala hingga merah gelap dengan panjang 5.5-8 × 8 sm dan 10 stamen sekuntum. Lenggai biji yang terhasil dari persenyawaan ini lampai dan langsing mencapai sehingga 15–27 sm panjang setiap lenggai mengandungi 5-10 butir biji benih bujur berwarna merah tua atau ungu gelap berpermukaan gilap.

Kegunaan
--------

### Kayu

Pokok ini sering digunakan sebagai bahan penting dalam industri pembalakan dan pembuatan kertas. Kayu dedap digunakan secara tradisi dalam pelbagai cara oleh masyarakat setempat dari membuat lembing dan perisai (seperti di New Britain) sehinggalah ke jala (Kemboja).

### Perubatan

Manuskrip *Kitab Tibb Pontianak* dikarang Haji Ismail bin Haji Mustafa di Pontianak, Kalimantan pada 1325 H (atau 1907-1908 M) ada menyenaraikan banyak faedah menggunakan pokok dedap dalam merawat pelbagai penyakit termasuk batuk, bengkak, pendarahan dalaman serta merangsang pengeluaran air susu dalam ibu yang hamil.

### Perhutanan

Pokok-pokok dedap juga dimanfaatkan sebagai penghalang angin dan pokok pelindung (terutamanya dalam penanaman kopi) serta sebagai tanaman hiasan; ia sering ditanam di sepanjang tepi jalan raya dan taman-taman.

Petani-petani yang mengusahakan sirih, lada hitam dan vanila d India menggunakan pokok ini sebagai pokok penyokong jalar.

Rujukan
-------

1. ↑  Groom, A. (2012). "*Erythrina variegata*". *Senarai Merah Spesies Terancam IUCN*. **2012**: e.T19891448A20072331. Dicapai pada 20 Mac 2020.
2. ↑  Muhamad Zakaria; Mustafa Ali Mohd. *Traditional Malay Medicinal Plants*. Institut Terjemahan Negara Malaysia. m/s. 172. ISBN 978-983-068-385-0.
3. ↑  "*Erythrina variegata*". *Rangkaian Maklumat Sumber Germplasma (GRIN)*. Perkhidmatan Penyelidikan Pertanian, Jabatan Pertanian Amerika Syarikat. Dicapai pada 18 Disember 2017.
4. 1 2 3 4 5  "Erythrina variegata". *World Agroforestry Centre*. 2009. Dicapai pada 14 Julai 2021.
5. 1 2 3 4  Steenis, CGGJ van. 1981. *Flora, untuk sekolah di Indonesia*. PT Pradnya Paramita, Jakarta. Hal. 234-215.
6. ↑  Blust, Robert; Trussel, Stephen (2010). "\**dapdap*₁: a tree with dense clusters of red flowers, the Indian coral tree, Erythrina indica". *Austronesian Comparative Dictionary*. Max Planck Institute for Evolutionary Anthropology. Dicapai pada 10 November 2022.
7. ↑  Jensen, M. 1999. *Trees Commonly Cultivated in Southeast Asia: an illustrated field guide*. 2nd Ed.Templat:Pranala mati FAO - RAP Publication: 1999/13
8. ↑  NFTA. 1994. *Erythrina variegata: more than a pretty tree*[*pautan mati kekal*]Templat:Pranala mati. NFTA 94-02. Waimanalo.
9. ↑  Faisal @ Ahmad Faisal Abdul Hamid; Nurul Wahidah Binti Fauzi (2012). "Perubatan Melayu Tradisional: Kitab Tibb Pontianak". *Al-Tamaddun*. Universiti Malaya. **7** (1): 149–162.
10. 1 2  Hegde, N. (1993). "Cultivation and uses of Erythrina variegata in Western India". Dalam Westley, S. B.; M. H. Powell (penyunting). *Erythrina in the New and Old Worlds*. Paia, Hawaii, A.S: : NFTA. m/s. 77–84. dari "Nitrogen Fixing Trees". *Nitrogen Fixing Tree Association*. 8 September 1994 – melalui New Zealand Digital Library.
11. ↑  "Galeri Spesis". *Universiti Dalam Taman*. Universiti Sains Malaysia. 2007. Dicapai pada 14 Julai 2021.

Pautan luar
-----------

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura